b'\n_START_ARTICLE_\nNekropolis\n_START_PARAGRAPH_\nAng Nekropolis literal na "lungsod ng mga patay" o "bayan ng mga patay" ay isang uri ng sinaunang simenteryo o libingan ng mga patay. Nagmula ang salitang ito sa pinagsamang mga Griyegong salitang nekros o "patay na katawan" at polis o "lungsod". Sa sinaunang Gresya at sinaunang Ehipto, tumutukoy ang salitang ito sa maramihang mga libingang pook na nasa kahabaan ng mga daang malapit sa mga lungsod. Sa kasalukuyan, ginagamit na ang katawagang ito bilang isang pormal na pangalan ng simenteryo.'